wickkiey/tamil-wikipedia-chunked huggingface dataset:
# ஜீவ்ராம் ஜோசி

**ஜீவ்ரம் பவானிசங்கர் ஜோசி** ( Jivram Bhavanishankar Joshi ஜூலை 1905 - 2004) என்பவர் குஜராத்தி சிறுவர் இலக்கியத்தின் ஆசிரியர் ஆவார்.
# ஜீவ்ராம் ஜோசி

## வாழ்க்கை

இவர் ஜூலை 6, 1905இல் குசராத்,அம்ரேலி மாவட்டம், கரணி எனும் கிராமத்தில் பிறந்தார். இவரது பெற்றோர் சந்த்கோபன்- பவானி சங்கர் ஆவர். இவரும் இவரது சகோதரரும் பனோசரா கிராமத்தில் கல்வி பயின்றனர். இவர் மூன்றாம் வகுப்பு படிக்கும் போது இவரது தந்தை இறந்தார். சிறு வயதிலேயே சௌவுராஷ்டிராவிலிருந்து அகமதாபாத் சென்றார். அகமதாபாத்தில் மூன்று நுழைவாயிகளுக்கு அருகிலுள்ள பால்வந்த்ரே தாகூரின் தனியுரிம பள்ளியில் கல்வி பயின்றார். ராம்நாராயண் வி. பதக்கின் வீட்டில் சமையல்காரராக பணியாற்றினார். 1927 இல் காஷியில் சமஸ்கிருதம் மற்றும் ஆங்கில மொழிகளைப் பயின்றார்.  
குஜராத்தின் அகமதாபாத்தில் 2004 இல் காலமானார்.
# ஜீவ்ராம் ஜோசி

## படைப்புகள்

ஜோஷி குழந்தைகளுக்காக ஏராளமான இலக்கியங்களை எழுதினார். இவர் பல கற்பனைக் கதாபாத்திரங்களை உருவாக்கினார். *மியா புஸ்கி, சாகோ மாகோ, சேல் சாபோ, அடுகியோ தாதுக்கியோ* போன்ற கதாப்பத்திரங்கள் குழந்தைகளிடையே பிரபலமானது. *மியா புஸ்கியின்* 30 அத்தியாயங்கள், *சாகோ மாகோவின்* 10 அத்தியாயங்கள், *சேல் சாபோவின்* 10 அத்தியாயங்கள், *அடுகியோ தாதுக்கியோவின்* 10 அத்தியாயங்கள் போன்ற தொடர் அத்தியாயங்களை இவர் எழுதினார். மியான் புஸ்கி முதன்முதலில் 1946 இல் வெளியானது. இவரது *தபா பட், ராணி சதுரா, ராஜா விக்ரம்* ஆகியோரின் கதைகளும் பிரபலமாக உள்ளன.  
2008 ஆம் ஆண்டில் *அடுகியோ தாதுக்கியோ அனே கலு ஜாதுகர்* ஆகிய கதாப்பாத்திரங்கள் திரைப்படங்களாக வெளியாகின. மியா புஸ்கி கதாபாத்திரங்கள் நாடகங்கள், தொலைக்காட்சி தொடர்களாக வெளியாகின.
# ஜாய் ஜே. கைமபரம்பன்

**ஜாய் ஜே. கைமபரம்பன்** ( **ஜெய் ஜெ கயிமபரம்பன்** ) (Joy J. Kaimaparamban (Jōyi Je Kayimāparampan) பிறப்பு: அக்டோபர் 11, 1939) ஓர் இந்திய புதின எழுத்தாளர் ஆவார். இவர் பெரும்பான்மையாக மலையாளத்தில் எழுதுகிறார். இந்தியாவின் கேரளாவில் ஒரு நடுத்தர குடும்பத்தில் பிறந்த கைமபரம்பன் ஆங்கில ஆசிரியராக கேரளாவின் பல பள்ளிகளில் பணியாற்றினார். இளம் வயதிலேயே தனது இலக்கிய வாழ்க்கையைத் தொடங்கிய இவர் தொடர்ந்து எழுதி வருகிறார். தற்போது இவர் குடும்பத்துடன் ஆலப்புழா (அலெப்பி) மாவட்டத்தில் உள்ள வயலாரில் வசித்து வருகிறார். இவர் தனது தாய்மொழியான மலையாளத்தில் பல புதினங்கள், சில நாடகங்கள் மற்றும் 100 க்கும் மேற்பட்ட சிறுகதைகள் எழுதியுள்ளார். அவை அனைத்தும் கோட்டயம், டி.சி புக்ஸ் மற்றும் எஸ்.பி.சி.எஸ் பதிப்பகத்தால் வெளியிடப்பட்டது. அகில இந்திய வானொலி இவரது பல சிறுகதைகள் மற்றும் நாடகங்களை ஒளிபரப்பியுள்ளது. 1977 ஆம் ஆண்டில் ரவீந்திரநாத் தாகூர் விருதை வென்றார் , அவரது முதல் புதினமான *உரையூருணா பக்கலுகலுக்காகவும்*, 1990 ஆம் ஆண்டில் குங்குமம் பரிசை வென்றார். *தி அஸூர் ஆஃப் சொலிசிட்யூட்* என்பது ஆங்கிலத்தில் இவரது முதல் புதினமாகும்.
# ஜாய் ஜே. கைமபரம்பன்

## மலையாளத்தில் வெளியிடப்பட்ட நூல்கள்

- *உராயூரன்னா பக்கலுகல் ( தி ஸ்லட் ஷெடிங் டேய்ஸ்) [1977, 1980, 1995]*
- *ஏகாந்தாதீரம் (தெ ஷோர் ஆஃப் லோன்லினஸ்) [1977, 1999]*
- *வஜியாரியதவர் ( பெர்சன்ஸ் அனவேர் ஆஃப் பாத் ) [1977]*
- *அஸ்வஸ்த சந்திகல் ( தி அன்பிளசண்ட் டூம்ஸ் ) [1978]*
- *உன்மதா நிமிஷங்கல் ( மொமண்ட்ஸ் ஆஃப் ஹாலிசினேசன்) [1979]*
- *துக்கம் தேடுன்னவர் (சீக்கர்ச் ஆஃப் சேட்னஸ்) [1979]*
- *மனசில் நிஜாலுகல் ( ஷேடோ ஆஃப் தெ மைண்ட்) [1981]*
- *திருச்சுவன்னவர் ( தி ரிட்டர்னீஸ்) [1982]*
- *புரம்தோடுகல் ( தி ஷெல்ஸ் ) [1984]*
- *வலயங்கள் ( த சர்க்கிள்ஸ் ) [1985]*
- *வனந்தர்கல் ( தெ இன்னர் பாரஸ்ட்ஸ் ) [1987]*
- *தீரபூமிகல் ( தெ கோச்டல் லேண்ட் ) [990]*
- *வால்மீகம் ( தி டெர்மிட்டரி ) [1995]*
- *சாகரகீதங்கல் ( பாலாட்ஸ் ஆஃப் தி சீ* ) [1999]
# ஜாய் ஜே. கைமபரம்பன்

## மலையாளத்தில் வெளியிடப்பட்ட நூல்கள்

### ஆங்கிலம்

- *தி ஸ்னேக் சார்மர் மற்றும் கிங் கோப்ரா [2013]*
- *தி சீகல்ஸ் [2013]*
- *தி ஆயுர்வேதிக் ஹீலர்[2010]*
- *தி அஸூர் ஆஃப் சொலிசிட்யூட் [2009]*
# க. கமலாம்மா

**க. கமலாம்மா**, (*G. Kamalamma* 1930–2012) என்பவர் பள்ளி ஆசிரியர் மற்றும் எழுத்தாளர் ஆவார். இவர் பெரும்பாலும் மொழி மற்றும் இலக்கியம், சமூக-கலாச்சார பாடங்கள் மற்றும் சுயசரிதை ஆகிய துறைகளில் 30க்கும் மேற்பட்ட நூல்களை எழுதியுள்ளார். இவை அனைத்தும் மலையாள மொழியில் எழுதப்பட்டவை. இவர் சாகித்ய அகாதமி மற்றும் கேரளாவின் சாகித்ய அகாதமி ஆகிய இரு விருதுகளையும் வென்றுள்ளார்.
# க. கமலாம்மா

## பிறப்பு மற்றும் ஆரம்ப வாழ்க்கை

கமலாம்மா 1930இல் கேரள மாநிலம் கொல்லத்தில் உள்ள பெரும்புழா கிராமத்தில் பிறந்தார். இவரது தந்தை சாகித்யா-ஷிரோமணி எம்.கே.கோவிந்தன் (1901 - 1968) ஒரு சமஸ்கிருத அறிஞர், பேராசிரியர் மற்றும் எழுத்தாளர் ஆவார். இவரது தாயார் பெரினாட்டைச் சேர்ந்த கவிலா பெருமாள் கோவிந்தனின் மகள் கவுரிக்குட்டி ஆவார்.
# க. கமலாம்மா

## தொழில் வாழ்க்கை

இளங்கலைப் பட்டம் பெற்ற பிறகு கமலாம்மா தனது தொழில் வாழ்க்கையை கேரள அரசின் மேம்பாட்டுத் துறையில் சமூக கல்வி அமைப்பாளராகத் தொடங்கினார், அங்கு இவர் முதல் பத்து ஆண்டுகள் பணியாற்றினார். இதைத் தொடர்ந்து, 1987 ஆம் ஆண்டில் தனது கல்வித் தொழிலில் இருந்து ஓய்வு பெறுவதற்கு முன்பு இருபத்தி நான்கு ஆண்டுகள் ஆசிரியராக பணிபுரிந்தார்.  
மலையாள மொழி மற்றும் இலக்கியம், மேற்கத்திய இலக்கியங்களை மலையாள மொழியில் மொழிபெயர்ப்பது, சிறுவர் இலக்கியம் மற்றும் வாழ்க்கை வரலாற்று விவரக்குறிப்பு ஆகியன இவரது படைப்புகளின் மையக்கருத்தாகும்.  
சுயசரிதை  
- கஸ்தூரிபாய் காந்தி - (மகாத்மா காந்தியின் மனைவி கஸ்தூர்பா காந்தியின் வாழ்க்கை குறித்த சுயவிவரம்) (மலையாளத்திலும் ஆங்கிலத்திலும்) (பல பதிப்புகள்)
- சரோஜினி நாயுடு - (சரோஜினி நாயுடுவின் வாழ்க்கைக் குறிப்பு )
- ஸ்ரீ நாராயண குரு ஜீவிதமும் தர்சானவும்- ( ஸ்ரீ நாராயண குருவின் வாழ்க்கை)
- என்.கோபாலா பிள்ளை - (திருவனந்தபுரம், சமஸ்கிருத அறிஞர், அரசு சமஸ்கிருதக் கல்லூரியின் முன்னாள் முதல்வர் என்.கோபாலா பிள்ளையின் வாழ்க்கை வரலாற்று விவரம்) கலாச்சார விவகாரத் துறை, கேரள அரசு
மொழிபெயர்ப்பு  
- வல்லதோள் சாகித்ய பிரவேசிகா - மறர் சாகித்ய பிரக்ஷம்
# ஆங்கில படம் (திரைப்படம்)

**ஆங்கில படம்** (*Aangila Padam*) என்பது 2017ஆம் ஆண்டு வெளியான இந்திய தமிழ் திகில் நகைச்சுவைத் திரைப்படம் ஆகும். குமரேஷ் குமார் இயக்கிய இப்படத்தில் சஞ்சீவ், மீனாட்சி, ராம்கி ஆகியோர் முக்கிய வேடங்களில் நடித்துள்ளனர்.
# ஆங்கில படம் (திரைப்படம்)

## நடிகர்கள்

- ராம்கி ரெயில் முருகனாக
- சஞ்சீவ்
- மீனாட்சி
- ஸ்ரீஜா தாஸ் மோகன சுந்தரியாக (மோனா)
- குமரேஷ் குமார் கொசு குமாராக
- சிங்கமுத்து
- சிங்கம்புலி இருட்டு பூசாரியாக
- ஜாங்கிரி மதுமிதா பாபியாக
- கிரேன் மனோகர் இருட்டு புசாரியின் உதவியாளராக
- பாண்டு வீட்டு உரிமையாளராக
- சிசர் மனோகர் ரெயில் முருகனின் உதவியாளராக
- லொள்ளு சபா மனோகர் ரெயில் முருகனின் உதவியாளராக
- கதல் சரவணன் சேத்தாக
# ஆங்கில படம் (திரைப்படம்)

## தயாரிப்பு

மகிழுந்து துரத்தல் காட்சியைப் படமாக்கும்போது ஒரு மகிழுந்து கட்டுப்பாட்டை இழந்து கிட்டத்தட்ட ராம்கியை தாக்கியபோது ராம்கி காயமின்றி தப்பினார். இந்த படத்திற்கு துவக்கத்தில் *இங்லிஷ் படம் என்று* பெயரிடப்பட்டது. ஆனால் பின்னர் இது *ஆங்கில படம்* என்று மாற்றப்பட்டது.
# கன்னிராசி (2020 திரைப்படம்)

**கன்னி ராசி** (*Kanni Raasi*) என்பது 2020ஆம் ஆண்டு வெளிவந்த இந்தியத் தமிழ் காதல் நகைச்சுவை நாடகத் திரைப்படம் ஆகும். முத்துகுமாரன் இயக்கிய இப்படத்தை ஷமீம் இப்ராகிம் தயாரித்துள்ளார். இப்படத்தில் விமல், வரலட்சுமி சரத்குமார் ஆகியோர் முக்கிய வேடங்களில் நடித்தனர். மேலும் இதில் பாண்டியராஜன், யோகி பாபு, காளி வெங்கட், ரோபோ சங்கர் ஆகியோர் துணைப் பாத்திரங்களில் நடித்தனர்.
# கன்னிராசி (2020 திரைப்படம்)

## கதை

இப்படம் காதல் திருமணத்தின்மீது வெறுப்பு கொண்ட நாயகன் பற்றியது. இது குறித்து நாயகன் கதாநாயகியிடமோ, அவனது அண்டை வீட்டாரிடமோ பகிர்ந்து கொள்ளாமல் உள்ளான். இதனால் என்ன சிக்கல்கள் தோன்றுகிறது என்பதே கதை.
# கன்னிராசி (2020 திரைப்படம்)

## நடிகர்கள்

- விமல் - ஜெமினி கணேசன்
- வரலட்சுமி சரத்குமார் - அஞ்சலி
- பாண்டியராஜன் - திருவேங்கடம்
- யோகி பாபு - வைரமணி
- ரோபோ சங்கர் - மன்மதன்
- காளி வெங்கட் - ஜெய்சங்கர்
- சாம்ஸ் - ஆம்பூர் ராம் ஐயர்
- பாவா இலட்ணுமணன் - தலைமைக் காவலர்
- வளவன் செங்கோட்டை - பெருமாள்
- லொள்ளு சபா மனோகர் - சுவாமி
- பி. வி. சந்தோரமௌளி - அஞ்சலியின் தந்தை டிஎஸ்பி உக்கிரபாண்டியன்
- சர்மிளா - இலட்சுமி
- சகீலா - சேச்சி
- போரை திலீபன் - சத்தியசிவம்
- ஜெயச்சந்திரன் - சரவணன்
- அற்புதம் விஜயன் சண்முகம்
- பானுமதி பாத்திமா - சதாசிவம்
- சௌமியா ரோசி - சரவணன்
- பிரித்திவி - சண்முகத்தின் மனைவி
- சபிதா ரோய் - சுமதி
- லட்சுமி பிரியா மேனன் - அஞ்சலியின் தாய்
- சிசர் மனோகர் - திருமணத் தரகர் இராமதாசு
- காதல் சரவணன் - டோபி
- நாஞ்சில் விஜயன் - வைரமணியின் உடனிருப்பவர்
- அனிஷா சீனா - மணமகள்
- அருந்ததி நாயர் - சிறப்புத் தோற்றத்தில்
# கன்னிராசி (2020 திரைப்படம்)

## தயாரிப்பு

2015 நவம்பரில், நடிகர் ஜீவா அறிமுக இயக்குநர் முத்துகுமாரின் இயக்கத்தில் *ஜெமினி கணேசன்* என்ற காதல் நகைச்சுவை படத்திற்காக பணியாற்றுவார் என்று தெரிவிக்கப்பட்டது. படத்தின் தயாரிப்பாளர்களாக பி. டி. செல்வகுமார், ஷிபு தமீன்ஸ் ஆகியோர் அறிவிக்கப்பட்டனர். மேலும் இப்படத்தில் சத்யராஜ், லிஸ்சி, இராசேந்திர பிரசாத் ஆகியோர் முக்கிய வேடங்களில் நடிப்பதாக அறிவிக்கபட்டது. நாயகியாக தமன்னாவை முதலில் தேர்ந்தெடுத்தனர். ஆனால் அவரை இப்படத்தில் கொண்டுவர இயலாததால் அவருக்கு பதிலாக லட்சுமி மேனன் ஒப்பந்தம் செய்யப்பட்டார். இருப்பினும், தயாரிப்பாளர்களுக்கு *புலி* (2015) படத்தின் தோல்வியும், ஜீவாவுடன் *போக்கிரி ராஜா* படத்தை தேர்ந்தெடுத்து அவருடன் இணைந்ததால், அவர்கள் இந்தப் படத்தைக் கைவிட்டடனர்.  
இதன்பிறகு இந்த படம் 2017 சூனில் புதிய தயாரிப்பாளரினால் இப்படம் புத்துயிர் பெற்றது. இதன் பிறகு நாயகனாக நடிக்க விமலும் நாயகியாக நடிக்க வரலட்மி சரத்குமாரும் ஒப்பந்தம் செய்யப்பட்டனர். படத்தின் பெயரை *ஜெமினி கணேசன்* என்பதற்கு பதிலாக அவரது பட்டப் பெயரான *காதல் மன்னன்* என்ற பெயரை தயாரிப்பாளர்கள் தேர்ந்தெடுத்தனர். 2018 சனவரியில், படப்பிடிப்பின் பெரும்பகுதி முடிந்த நிலையில், படக்குழு இந்த படத்திற்கு *கன்னி ராசி* என்று பெயர் மாற்றியது.
# இரு குளோரின் ஐந்தாக்சைடு

**இரு குளோரின் ஐந்தாக்சைடு** (*Dichlorine pentoxide*) என்பது C<sub>l2</sub>O<sub>5</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கருத்தியாலான குளோரின் ஆக்சைடு சேர்மமாகும். டைகுளோரின் பென்டாக்சைடு என்றும் அழைக்கப்படும் இச்சேர்மம் இன்னும் கண்டறியப்படவில்லை. C<sub>l2</sub>O<sub>5</sub> என்ற மூலக்கூற்று வாய்ப்பாட்டால் அடையாளப்படுத்தப்படும் பல்வேறு மாற்றியன்களில் பெர்குளோரைல்/குளோரைடு பெராக்சைடு சேர்மத்தின் கட்டமைப்பு அதிக நிலைப்புத்தன்மை கொண்டதாக இருக்குமென கோட்பாடுகள் தெரிவிக்கின்றன. குளோரிக் அமிலத்தின் நீரிலி அல்லது குளோரசு அமிலம்/பெர்குளோரிக் அமில கலப்பு நீரிலியும் இத்தகைய நிலைப்புத்தன்மை பண்பையே கொண்டுள்ளன.
# இரு குளோரின் ஐந்தாக்சைடு

## இவற்றையும் காண்க

- இருகுளோரின் ஏழாக்சைடு
- இருகுளோரின் மூவாக்சைடு
- இருகுளோரின் ஓராக்சைடு
# பேவநத்தம் மலை

**பேவநத்தம் மலை** (*Bevanatham Hills*) என்பது இந்திய ஒன்றியம், தமிழ்நாட்டின், கிருட்டிணகிரி மாவட்டம், தேன்கனிக்கோட்டை வட்டம், பேவநத்தம் என்ற ஊருக்கு அருகில் உள்ள ஒரு மலைக் குன்றாகும். இது கடல் மட்டதிலிருந்து 1100 மீட்டர் உயரமானது என்று கூறப்படுகிறது. இந்த மலை உச்சியில் பெரும் காற்பாறை ஒன்று செங்குத்தாக உள்ளது. அந்தப் பாறையானது அந்த மலையை தனித்து அடையாளம் காணும்படி உள்ளது. இந்த மலை செங்குத்தானதாகவும், வழுக்குப் பாறைகள் கொண்டதாகவும் உள்ளது. மலையில் ஏற வழி நெடுக்க பதிக்கபட்டுள்ள இரும்புக் குழாய்களை பிடித்தபடிதான் ஏறவேண்டி இருக்கும். இந்த மலை வனப்பகுதியில் அமைந்துள்ளது. இது யானைகள் நடமாட்டமுள்ள பகுதியாகும்.  
மலையில் செங்குத்து பாறைக்கு அருகில் பழமையான *சிவ சிவநஞ்சுண்டேஸ்ரர் கோயில்* அமைந்துள்ளது. சிவராத்திரி அன்று மலைமீது உள்ள சிவனை வழிபட பல்லாயிரக்கணக்கான பக்தர்கள் மலையேறி சென்று வழிபடுகின்றனர். அச்சமயம் தமிழ்நாடு, கர்நாடகம், ஆந்திரம் ஆகிய மூன்று மாநில பக்தர்கள் திரளாக வந்து தரிசனம் செய்கின்றனர். இங்கு நான்கைந்து கற்களைக் கொண்டு கோயிலாக நினைத்த கட்டி வழிபட்டால் வீடுகட்டும் யோகம், பிள்ளைச் செல்வம், திருமணத் தடை நீங்குதல் போன்றவை நடக்கும் என்ற நம்பிக்கை பக்தர்களிடேயே உள்ளது.
# அஞ்சு சதா

**அஞ்சு சதா** (*Anju Chadha*) என்பார் இந்திய உயிர்வேதியியலாளர் ஆவார். இவர் இந்தியத் தொழில்நுட்பக் கழகம், சென்னையின் பேராசிரியராக உள்ளார். இவரின் ஆய்வானது உயிரிவினையூக்கி, நொதி செயல் முறைகள், கரிம பொருள் உற்பத்தியில் நொதிகள் சமச்சீரற்ற தொகுப்பில் நொதிகள், பசுமை வேதியியலில் மற்றும் உயிரி உணர்வி துறைகளில் முக்கியமானவை.
# அஞ்சு சதா

## கல்வி

உயர்நிலைப் பள்ளியில் சிறந்த மாணவராகத் தேர்வு செய்யப்பட்ட சதா நவ்ரோஸ்ஜி வாடியா கல்லூரியில் இளங்கலைப் பட்டம் பெற்றபோது, மகாராஷ்டிரா மாநில அரசு இவருக்கு உதவித்தொகை வழங்கியது. கல்லூரியில் வேதியியல் துறையின் பரிசினையும் பெற்றார். இவர் 1975இல் வேதியியலில் பட்டம் பெற்றார்.
# அஞ்சு சதா

## அங்கீகாரம்

- 1975 - வேதியியல் பரிசு, நவ்ரோஸ்ஜி வாடியா கல்லூரி, புனே, இந்தியா
- 1985 - திருமதி. ஹனுமந்த ராவ் பதக்கம், இந்திய அறிவியல் நிறுவனம், பெங்களூர், இந்தியா
- 1985 - ஆராய்ச்சியாளர் நிதியுதவி, ஃபோகார்டி சர்வதேச மையம், தேசிய சுகாதார நிறுவனங்கள், வாசிங்டன், டி.சி
- 1992 - அலெக்சாண்டர் வான் ஹம்போல்ட் அறக்கட்டளை ஆராய்ச்சியாளர் நிதியுதவி
- 2011 - சென்னைப் பல்கலைக்கழகம்- சர்வதேச மகளிர் தின விருது
# அலெக்சாண்டர் வோன் கூம்போல்ட் அறக்கட்டளை

**அலெக்சாண்டர் வோன் கூம்போல்ட் அறக்கட்டளை** (*Alexander von Humboldt Foundation*) என்பது ஜெர்மனி கூட்டாட்சி குடியரசின் அரசாங்கத்தால் நிறுவப்பட்ட நிறுவனமாகும். இது மத்திய வெளியுறவு அலுவலகம், மத்திய கல்வி மற்றும் ஆராய்ச்சி அமைச்சகம், பொருளாதார ஒத்துழைப்பு மற்றும் மேம்பாட்டுக்கான மத்திய அமைச்சகம் மற்றும் பிற தேசிய மற்றும் சர்வதேச பங்களிப்பின் மூலம் நிதியுதவியுடன் செயல்படுகிறது. இது ஜெர்மனியிலிருந்தும் வெளிநாட்டிலிருந்தும் சிறந்த விஞ்ஞானிகளுக்கும் அறிஞர்களுக்கும் இடையிலான சர்வதேச ஆராய்ச்சி ஒத்துழைப்பை ஊக்குவிக்கிறது.
# அலெக்சாண்டர் வோன் கூம்போல்ட் அறக்கட்டளை

## கண்ணோட்டம்

ஒவ்வொரு ஆண்டும், இந்த அறக்கட்டளை 700க்கும் மேற்பட்ட ஆராய்ச்சி நிதியுதவி மற்றும் விருதுகளை வழங்குகிறது. இந்த விருதில் முதன்மையாக இயற்கை அறிவியல் (கணிதம் சேர்க்கப்பட்டுள்ளது) மற்றும் மனிதநேயத்திலிருந்து கல்வியாளர்களுக்கும் வழங்குகிறது. உலகெங்கிலும் உள்ள விஞ்ஞானிகள் மற்றும் அறிஞர்கள் ஜெர்மனிக்கு வந்து ஜெர்மனின் ஆராய்ச்சியாளருடன் கூட்டு ஆராய்ச்சியில் ஈடுபட அனுமதிக்கிறது. கூடுதலாக, ஆராய்ச்சி திட்டத்தில் பணியாற்ற உலகில் எங்கும் செல்ல ஃபியோடர் லினன் நிதியுதவி ஜெர்மன் அறிஞர்களுக்கு வழங்குகிறது. மேலும் ஜெர்மனின் ஆய்வாளர் அலெக்சாண்டர் வான் கூம்போல்ட் ஆய்வாளருடன் கூட்டுறவு வைத்திருக்க வேண்டும். குறிப்பாக, இந்த கூட்டுறவு விருதுகளில் ஹம்போல்ட் பேராசிரியர் மற்றும் சோஃபியா கோவலெவ்ஸ்காயா விருதுகள் போன்ற பல பெரிய பரிசுகளும் அடங்கும். அறக்கட்டளையின் நிதியுதவி மற்றும் விருதுகள் ஜெர்மனியில் மிகவும் மதிப்புமிக்க மற்றும் உயரிய ஆய்வு விருதுகளாகக் கருதப்படுகின்றது.இந்த நிதியுதவி பெற்ற மாணவர்கள் தாங்கள் ஒரு இணைப்புடன் செயல்படுவது இந்த அறக்கட்டளையின் மிகப் பெரிய பலமாகக் கருதப்படுகிறது. இதில் 130க்கும் மேற்பட்ட நாடுகளிலிருந்து 26,000க்கும் மேற்பட்ட ஹம்போல்டியன்கள் உள்ளனர். இவர்களில் சுமார் 50 பேர் நோபல் பரிசு பெற்றவர்கள் என்பது குறிப்பிடத்தக்கது. பான் ஜெர்மனியில், ஆராய்ச்சி நிறுவனங்கள் மற்றும் 20 பல்கலைக்கழகங்கள் கல்வி சுதந்திரம் தொடர்பான மீறல்கள் குறித்த சர்ச்சையை வலியுறுத்துவதற்காக அறிஞர்களின் ஜெர்மன் பகுதியை இடர் வலையமைப்பில் (SAR) நிறுவியுள்ளன. கல்வியாளர்கள் துன்புறுத்தப்படும் நாடுகளில் ஆபத்தில் இருக்கும் அறிஞர்களுக்குக் கூடுதல் ஆதரவை வழங்குவதாக இவர்கள் சமீபத்தில் அறிவித்தனர்.  
இந்த அறக்கட்டளை ஆரம்பத்தில் பேர்லினில் 1860இல் ஜெர்மன் விஞ்ஞானிகளுக்குப் பிற நாடுகளில் ஆராய்ச்சி செய்ய ஆதரவை வழங்குவதற்காக நிறுவப்பட்டது. 1923 உயர் பணவீக்கத்தின் போது, இந்த அறக்கட்டளை இதன் மூலதனத்தின் பெரும்பகுதியை இழந்தது. வெளிநாட்டு மாணவர்கள் மற்றும் கல்வியாளர்களை ஜெர்மனியில் வந்து தங்குவதற்கு ஆதரவளிக்கும் புதிய குறிக்கோளுடன் இது 1925ஆம் ஆண்டில் ஜெர்மன் ரீச்சால் மீண்டும் நிறுவப்பட்டது. அறக்கட்டளை 1945இல் செயல்படுவதை நிறுத்தியது. இன்றைய அலெக்சாண்டர் வான் ஹம்போல்ட் அறக்கட்டளை டிசம்பர் 10, 1953 இல் மீண்டும் நிறுவப்பட்டது. இதன் தலைமையகம் பான்-பேட் கோடெஸ்பெர்க்கில் அமைந்துள்ளது.
# ஜோதி சுபாஷ்

**ஜோதி சுபாஷ்** (Jyoti Subhash) மராத்தித் திரைப்படத்துறை, தொலைக்காட்சி நிகழ்ச்சிகள், நாடகத்துறையில் பணியாற்றும் ஓர் இந்திய நடிகையாவார். மராத்தி படங்களான *வாலு* (2008), *காப்ரிச்சா பாஸ்* (2009), பாலிவுட் படங்களான *பூங்க்* (2008), *அய்யா* (2012) ஆகிய படங்களில் நடித்ததில் இவர் மிகவும் பிரபலமானார்.
# ஜோதி சுபாஷ்

## தொழில்

ஜோதி சுபாஷ் நாடகத்தின் மூலம் தனது தொழில் வாழ்க்கையைத் தொடங்கினார். பின்னர் தொலைக்காட்சியிலும், திரைப்படங்களிலும் தோன்றினார். இவரது ஆரம்பகால தொலைக்காட்சி படைப்புகளிலேயே இவர் அங்கீகரிக்கப்பட்டார். தூர்தர்ஷனில் ஒளிபரப்பப்பட்ட *ருக்மாவதி கி அவேலி* (1991), *ஜசீரே* (1992) ஆகிய நாடகத் தொடர்களில் நடித்தார். இவரது நடிப்பில் கோவிந்த் நிஹலானி இயக்கி, 1991ஆம் ஆண்டு வெளிவந்த *ருக்மாவதி கி அவேலி* என்ற தொலைக்காட்சிப் படம் எசுப்பானிய நாடகமான *தி ஹவுஸ் ஆஃப் பெர்னார்டா ஆல்பா* என்பதை அடிப்படையாகக் கொண்டது. இது எசுபானிய எழுத்தாளர் பெடரிக்கோ கார்சியா லோர்க்கா எழுதியது. ஒரு விதவையான, ருக்மாவதி, தனது ஐந்து திருமணமாகாத மகள்களை ராஜஸ்தானில் தனது அவேலியில் வளர்ப்பது குறித்த இந்தப் படம் 16 மிமீட்டரில் படமாக்கப்பட்டு, பின்னர் 35 மிமீ வரை பெரிதாக்கப்பட்டது. சமீபத்தில் 2009ஆம் ஆண்டில், மும்பையின் தேசிய கலை மையத்திற்கான (என்சிபிஏ) சிறப்பு அமர்வில் இந்தப் படம் திரையிடப்பட்டது.  
1999 ஆம் ஆண்டில், *ரஸ்தே* என்ற மராத்தி நாடகத்தை இவர் மொழிபெயர்த்தார். முதலில் கோவிந்த் புருஷோத்தம் தேஷ்பாண்டே எழுதி இந்தி மொழியில் இதே பெயரில் வெளிந்தது. இந்தி நாடகத்தை [[அர்விந்த் கௌர், சத்யதேவ் துபே ஆகியோர் இயக்கியிருந்தனர். *தஹாவி பா*, *தேவ்ராய்*, *ஆம்ஹி அசு லட்கே*, *சுப்ரா காஹி* போன்ற பல படங்களில் குடும்பத்தில் மூத்த பெண்களின் பல்வேறு துணை வேடங்களில் நடித்திருந்தார்.  
2004 ஆம் ஆண்டில், இந்தியப் பிரிப்பை அடிப்படையாகக் கொண்ட ஒரு கதையான *ஜிஸ் லாகூர் நெய் தேக்கியா* என்ற உருது நாடகத்தில் இவர் தோன்றினார். லாகூரிலிருந்து இந்தியாவுக்கு குடிபெயர்ந்த ஒரு வயதான இந்துப் பெண்ணாக நடித்திருந்தார்.
# ஜோதி சுபாஷ்

## சொந்த வாழ்க்கை

ஜோதி, சுபாஷ்சந்திர தேம்ப்ரே என்பவரை திருமணம் செய்து கொண்டார். இவர்களுக்கு, நடிகையான அம்ருதா என்ற ஒஉ மகள் இருக்கிறார். இவர்கள் இருவரும் பல படங்களிலும் ( *ஆஜி*, *சோகா*, *காந்தா*, *மசாலா*, *நிதல்*, *வாலு*, *பாதா*, *கல்லி பாய்*, *விஹிர்* ) ஒரு நாடகத்திலும் ( *கலோகாச்சியா லெக்கி* ) ஒன்றாக நடித்துள்ளனர். இவர் *ஆஜி* என்ற நாடகத்தில் தனது மகள் அம்ருதாவிற்கு பாட்டியாகவும், 2009 ஆம் ஆண்டு *காந்தா* திரைப்படத்தில் தனது மகளின் தாயாகவும் நடித்திருந்தார். *கவாடேஸ்* படத்தில் 60 வயதான பெண்ணாக தனது மகள் நடிக்கும் போது அவருக்கு உதவினார். இவரது மருமகன் சந்தேஷ் குல்கர்னியும் ஒரு திரைப்பட இயக்குனராவார்.
# கோட்டக்கல் சந்திரசேகரன்

வேடத்தில் கோட்டக்கல் சந்திரசேகரன், மார்ச் 2017]]
**கோட்டக்கல் சந்திரசேகரன்** (Kottakkal Chandrasekharan) (15 சனவரி 1945 - 4 செப்டம்பர் 2019) தென்னிந்தியாவின் கேரளாவைச் சேர்ந்த பாரம்பரிய நடனமான கதகளி கலைஞர் ஆவார். பாலக்காடு மாவட்டம் பட்டாம்பி அருகே நடுவட்டம் என்ற இடத்தில் 1945இல் பிறந்தார். இவர் பத்மசிறீ வழெங்கடா குஞ்சு நாயர், கோட்டக்கல் கிருஷ்ணன்குட்டி நாயர் ஆகியோரின் முக்கிய சீடராக இருந்தார். இவரது தந்தை ஏ.எம். குமாரசாமி பட்டத்திரிபாடு, தாய் பி. வி. பாருகுட்டி வாராசியார் .
# கோட்டக்கல் சந்திரசேகரன்

## தொழில்

தனது ஒன்பதாம் வகுப்புக்குப் பிறகு கோட்டக்கலில் பிஎஸ்வி நாட்டியச் சங்கத்தில் நடனப் பயிற்சிக்காக சேர்ந்தார். பின்னர் 1996 முதல் அதன் முதல்வராகவும் இருந்தார்.. மேலும் நளன், பாகுகன், வீமன், அருச்சுனன், இராவணன், துரியோதனன், கீசகன் போன்ற வேடங்களில் தனது சிறப்பான சித்தரிப்புக்காக புகழ் பெற்றார். கேரளாவின் அனைத்து புகழ்பெற்ற கோயில்களிலும் சங்கங்களிலும் கதகளியை நிகழ்த்திய இவர், 'கதகளி மகோத்சவம்', ஆசியாட் (1982) போன்ற விழாக்களிலும், இந்தியாவின் தில்லி, மும்பை, கொல்கத்தா, சூரத், பெங்களூர், போபால், ஆந்திரா (புட்டபர்த்தி) சென்னை போன்ற இடங்களில் நடந்த நடன நிகழ்சிகளில் பங்கேற்றார். லோக மலையாள மேளா, இந்திய விழா (1983இல் இங்கிலாந்தின், பிரித்தானிய அமைப்பால் சிறப்பு விருதினராக அழைக்கப்பட்டார்), மலேசியா, சிங்கப்பூர், இந்தோனேசியா (இராமாயண மேளா), சீனா, கொரியா, ஆங்காங், சுவிட்சர்லாந்து போன்ற நாடுகளிலும் இவர் தனது நிகழ்ச்சிகளை நிகழ்த்தியுள்ளார்.
# கோட்டக்கல் சந்திரசேகரன்

## விருதுகள்

இவர் மத்திய சங்கீத நாடக அகாதமி விருதைப் பெற்றுள்ளார். 1963இல் எர்ணானகுளம் கதகளி சங்கத்திலிருந்து ஆறுதல் பரிசு, வழெங்கடா குஞ்சு நாயர் விருது (கொல்லம்), வி. எஸ். சர்மா அறக்கட்டளை விருது (கேரள கலாமண்டலம்), 1990 இன் துலாசேவனம் விருது (திருவனந்தபுரம்), ஆலப்புழா மாவட்ட கதகளி சங்க விருது, எஸ்.பி.டி. ஆர்யா வட்டம் விருது (கோட்டக்கல்), போன்ற பல விருகளையும் பெற்றுள்ளார். 1994 ஆம் ஆண்டில் தளிப்பறம்பு ராஜராஜேஸ்வரர் கோயிலிலிருந்து 'நாட்டியத்திலகம்', 'வீரசிருங்ககலை' ஆகிய கௌரவத்தையும் பெற்றார்.
# கோட்டக்கல் சந்திரசேகரன்

## குடும்பம்

இவர், மனைவி சுசீலா, மகன் ஜிதேஷ் மற்றும் மகள் ஜோத்ஸ்னா ஆகியோருடன் கோட்டக்கலில் வசித்து வந்தார்.
# கோட்டக்கல் சந்திரசேகரன்

## இறப்பு

இவர் தனது 74 வயதில் செப்டம்பர் 4, 2019 அன்று காலமானார்.
# குடிமல்லம்

**குடிமல்லம்** (**Gudimallam**) இந்தியாவின் ஆந்திரப் பிர்தேச மாநிலத்தின் சித்தூர் மாவட்டத்தில் உள்ள ஏர்ப்பேடு மண்டலத்தின் 34 கிராமங்களில் ஒன்றாகும்.இக்கிராமத்தில் கிமு 3ஆம் நூற்றாண்டு - கிபி 4ஆம் நூற்றாண்டு காலத்திய குடிமல்லம் லிங்கம் கோயிலால் இக்கிராமம் புகழ்பெற்றது. குடிமல்லம் காளஹஸ்தி நகரத்தித்திற்கு தென்கிழக்கே 21 கிலோ மீட்டர் தொலைவில் உள்ளது. இதனருகே அமைந்த பெரிய நகரம் திருப்பதி ஆகும். இதனருகே அமைந்த தொடருந்து நிலையம் 12 கிலோ மீட்டர் தொலைவில் உள்ள ரேணிகுண்டா ஆகும். 2011-ஆம் ஆண்டின் மக்கள் தொகை கணக்கெடுப்பின் படி, குடிமல்லம் கிராமத்தின் மக்கள் தொகை 2,017 ஆகும்.இக்கிராமம் ஸ்ரீகாளஹஸ்தி சட்டமன்றத் தொகுதிக்கும், திருப்பதி மக்களவைத் தொகுதிக்கும் உட்பட்டுள்ளது.
# குடிமல்லம்

## இதனையும் காண்க

- குடிமல்லம் லிங்கம்
# கன்னா ஜான்-காமன்

**கன்னா ஜான்-காமன்** (பிறப்பு:7 செப்டம்பர் 1989) என்பவர் இங்கிலாந் நாட்டு நடிகை ஆவார். இவர் 'கில்லஜோய்ஸ்' (2015-2019) மற்றும் கேம் ஆப் துரோன்ஸ் போன்ற தொடர்களில் நடித்ததன் மூலம் அறியப்படும் நடிகை ஆனார். 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் 'அவ ஸ்டார்/கோஸ்ட்' என்ற கதாபாத்திரத்தில் நடித்துள்ளார்.
# ஆபீ ரைடர் போர்ட்சன்

**ஆபீ ரைடர் போர்ட்சன்** (பிறப்பு:மார்ச்சு 14, 2008) என்பவர் அமெரிக்க நாட்டு நடிகை ஆவார். இவர் நடிகை 'கிறிஸ்டி லின் ஸ்மித்தின்' மகள் ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான ஆன்ட்-மேன் (2015) மற்றும் ஆன்ட்-மேன் மற்றும் தி வாஸ்ப் (2018) போன்ற திரைப்படங்களில் 'காஸ்ஸி லாங்' என்ற கதாபாத்திரத்தில் நடித்துள்ளார். இவர் 'டோட்ஸ்' என்ற இயங்குபடம் தொடரில் தாரா என்ற கதாபாத்திரத்திற்கு குரல் கொடுத்துள்ளார் என்பது குறிப்பிடத்தக்கது.
# ராண்டால் பார்க்

**பால் ருத்** (*Randall Park*, பிறப்பு:மார்ச்சு 23, 1974) ஒரு அமெரிக்கா நாட்டு நடிகர், எழுத்தாளர் மற்றும் நகைச்சுவையாளர் ஆவார். இவர் 'பிரெஷ் ஆப் தி போர்ட்' (2014-2020) என்ற தொலைக்காட்சி தொடரில் நடித்ததன் மூலம் அறியப்படும் நடிகர் ஆனார். இந்த தொடரில் நடித்ததற்காக 2016 ஆம் ஆண்டில் நகைச்சுவைத் தொடரில் சிறந்த நடிகருக்கான விமர்சகர்களின் விருப்ப தொலைக்காட்சி விருதுக்கு பரிந்துரைக்கப்பட்டார். அதை தொடர்ந்து தி ஆபீஸ், வீப் போன்ற பல தொலைக்காட்சி தொடர்களில் நடித்துள்ளார்.  
இவர் 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் (2018) என்ற திரைப்படத்திலும் மற்றும் வாண்டாவிஷன் என்ற குறும் தொடரிலும் 'ஜிம்மி வூ' என்ற கதாபாத்திரத்தில் நடித்துள்ளார். டிசி விரிவாக்கப்பட்ட பிரபஞ்சத் திரைப்படமான அக்வாமன் என்ற திரைப்பதில் 'ஸ்டீபன் ஷின்' என்ற கதாபாத்திரத்திலும் நடித்துள்ளார்.
# நாயகன் (2008 திரைப்படம்)

**நாயகன்** (*Nayagan*) என்பது 2008 ஆம் ஆண்டு வெளிவந்த இந்தியத் தமிழ்த் திரைப்படமாகும். விஜய்குமார் ரெட்டி எழுதி, சரவண சக்தி இயக்கிய இப்படத்தை சக்யா செல்லுலாய்டு தயாரித்தது.  
இப்படத்தில் ஜே. கே. ரித்தீஷ், ரமணா, சங்கீதா, கீர்த்தி சாவ்லா, அனிதா ஹசானந்தனி, ஆனந்தராஜ் ஆகியோர் நடித்திருந்தனர். பின்னர் இது தெலுங்கில் *அங்குசம்* என்ற பெயரில் மொழிமாற்றம் செய்யப்பட்டது. படத்தில் ஒரு குத்தாட்டப் பாடலுக்கு அனிதா ஹசானந்தனியும், ரச்சனா மௌரியாவும் ஆடியுள்ளனர். படத்திற்கு மரியா மனோகர் இசையமைத்தார்.  
2008 ஆகத்து 22 அன்று வெளியான இப்படம் இதற்கு முந்தைய ஆண்டில் வெளியான *வேகம்* திரைப்படத்தின் நேரடி மறு ஆக்கமாகும். இத்திரைப்படம் 2004 ஆம் ஆண்டு வெளியான *செல்லுலார்* என்ற அமெரிக்கத் திரைப்படத்தின் மறு ஆக்கம் ஆகும்.
# நாயகன் (2008 திரைப்படம்)

## கதை

டாக்டர் சந்தியா விஸ்வநாத் ( சங்கீதா ) தனது வீட்டிலிருந்து ஒரு கும்பலால் கடத்தப்பட்டு வேறு இடத்திற்கு அழைத்துச் செல்லப்படுகிறார். அங்கு அவரது கணவர் இருக்கும் இடம் குறித்து அவரிடம் விசாரிக்கப்படுகிறது. அவரது அறையில் உள்ள ஒரு தொலைபேசி கும்பலின் தலைவரால் ( ஆனந்தராஜ் ) அடித்து நொறுக்கப்படுகிறது, என்றாலும் சீரற்ற தொலைபேசி அழைப்புகளைச் செய்ய போதுமானதாக உடைந்த தொலைபேசி துண்டுகளை சேர்க்கிறார். அவரது அழைப்புகளில் ஒன்று சக்திக்கு ( ரமணா) வருகின்றது. அவன் தன் மாமன் மகளானை திவ்யாவை (கீர்த்தி சாவ்லா ) கூட்டிக்கொண்டு ஓடிவந்துள்ளதால் அவனுக்கு வேறு பிரச்சனைகள் உள்ளன. இதனால் ஆரம்பத்தில் தயக்கம் காட்டிய அவன், சந்தியாவுக்கு உதவ ஒப்புக்கொண்டு, ஒரு காவல் நிலையத்ததுக்கு தொலைபேசி அழைப்பை விடுகிறார். காவல்துறை அதிகாரி குரு ( ஜே. கே. ரித்தீஷ் ) அவளுடன் பேசுகிறார், ஆனால் மற்றொரு பிரச்சனையால் அவர் திசைதிருப்பப்படுகிறார், எனவே சந்தியா மீண்டும் சக்தியைத் தொடர்பு கொள்கிறார். பின்னர் என்ன ஆனது எப்பதே கதையின் பிற்பகுதி ஆகும்
# நாயகன் (2008 திரைப்படம்)

## நடிகர்கள்

- ஜே. கே. ரித்தீஷ் - குரு
- ரமணா - சக்தி
- சங்கீதா - மருத்துவர் சந்தியா விஸ்வநாத்
- கீர்த்தி சாவ்லா - திவ்யா
- அனிதா ஹசானந்தனி - நிலா
- ரச்சனா மௌரியா
- ஆனந்தராஜ் - கும்பல் தலைவர் (இரட்டை வேடம்)
- ராதாரவி
- பாண்டியராஜன்
- சிறீமன்
- தேவிப்ரியா
# வர்த்தக கரைப்பான்கள் நிறுமம்

**வர்த்தக கரைப்பான்கள் நிறுமம்** (*Commercial Solvents Corporation*) என்பது ஓர் அமெரிக்க இரசாயன மற்றும் உயிரி தொழில்நுட்ப நிறுவனமாகும். 1919 ஆம் ஆண்டு இந்நிறுவனம் உருவாக்கப்பட்டது.
# வர்த்தக கரைப்பான்கள் நிறுமம்

## வரலாறு

வணிக கரைப்பான்கள் நிறுவனம் முதலாம் உலகப் போரின் முடிவில் நிறுவப்பட்டது. முனைவர் சைம் வெய்சுமேன் உருவாக்கி காப்புரிமை பெற்ற நொதித்தல் செயல்முறைகளால் அசிட்டோன் மற்றும் பியூட்டனால் கரைப்பான்களை இந்நிறுமம் தயாரித்தது. இக்கரைப்பான்களின் முன்னோடி தயாரிப்பாளர் என்ற சிறப்பு வர்த்தக கரைப்பான்கள் நிறுமத்திற்கு உரியதாகும். அமெரிக்காவின் இந்தியானா மாநிலத்திலுள்ள டெர்ரே ஆவுட் நகரம் வர்த்தக கரைப்பான்கள் நிறுமத்தின் ஆராய்ச்சித் தளமாக தேர்வு செய்யப்பட்டது. இங்கிருந்து புதிய செயல்முறைகள் மூலம் முழுமையான உற்பத்தியை விரைவாக உற்பத்தி செய்ய முடிந்தது.  
1917 ஆம் ஆண்டு முதலாகவே இந்நிறுமம் இந்தியானாவின் டெர்ரே ஆவுட் நகரில் செயல்படத் தொடங்கியது. இது சோளம் மற்றும் பிற தானியங்களை நொதித்தல் மூலம் எத்தனாலாக உருவாக்கியது. பின்னர் நுண்ணுயிர் நடவடிக்கை மூலம் பி வைட்டமின்களில் ஒன்றான ரைபோஃப்ளேவினை தயாரித்தது.
# வர்த்தக கரைப்பான்கள் நிறுமம்

## தலைவர்கள்

- பிலிப். ஜி. மம்போர்டு 1922 முதல் 1928.
- வில்லியம் டேவிசு டிக்னர். 1920 முதல் 1922 மற்றும் 1928 முதல் 1938,
- தியோடர் பி. வாக்கர், 1938 முதல் 1947.
- என்றி இ. பெறி 1947 முதல் 1950.
- யே ஆல்பர்டு வூட்சு 1950 முதல் 1959.
- மேனார்டு சி வீலர் 1959 முதல் 1966.
- இராபர்ட்டு சி வீலர் 1966 முதல் 1973.
- வில்லியம் எசு. லியோனார்ட்டு 1973 முதல் 1975.
# பயல் கபாதியா

**பயல் கபாதியா** (Payal Kapadia) சிறுவர் இலக்கிய எழுத்தாளர் ஆவார். *விஷா வோஸ்ஸாரிட்டருக்கான* 2013ஆம் ஆண்டிற்கான குறுக்கெழுத்து புத்தக விருதை (குழந்தைகள் இலக்கியம்) பெற்றுள்ளார்.
# பயல் கபாதியா

## வாழ்க்கை

பயல் கபாதியா 1975 ஆம் ஆண்டில் இந்தியாவின் மும்பையில் பிறந்தார். மும்பையின் செயின்ட் சேவியர் கல்லூரியில் ஆங்கில இலக்கியம் பயின்ற இவர், சிகாகோவில் உள்ள வடமேற்கு பல்கலைக்கழகத்தில் பத்திரிகைத் துறையில் எம்.எஸ். பட்டம் பெற்றார். இவர் மும்பையில் அவுட்லுக் இதழில் பத்திரிகையாளராகவும் டோக்கியோவில் *உள்ள ஜப்பான் டைம்ஸில்* ஆசிரியராகவும் பணியாற்றியுள்ளார்.
# பயல் கபாதியா

## விருதுகள்

- *விஷா வோஸ்ஸாரிட்டருக்கு* 2013 குறுக்கெழுத்து புத்தக விருது (குழந்தைகள் இலக்கியம்)
# பயல் கபாதியா

## நேர்காணல்கள்

- "ஐ ரைட் இன் கன்ஃபியூசன் அண்ட் கிரைசிஸ் பிசினஸ் வேர்ல்ட், 23 மே 2012
- இந்து 23 மே 2012
- புக்காரூவில் 2012 இல் நேரடி நேர்காணல்
- எஃப்-பக்கம் - பயல் கபாடியா 2015
# இசிதா கத்யல்

**இஷிதா கத்யல்** (Ishita Katyal) பிறப்பு: ஜூலை 26, 2005) புனேவில் உள்ள விப்கியோர் உயர்நிலைப் பள்ளியைச் சேர்ந்த சிறுவர் இலக்கிய எழுத்தாளர் மற்றும் டெட் (மாநாடு) பேச்சாளர் ஆவார். ஆசிய-பசிபிக் பிராந்தியத்தில் டெட் மாநாட்டு அமைப்பாளர்களில் மிக இளவயது உடையவராக இவர் அறியப்படுகிறார்.  
கத்யல் தனது பள்ளியில் 7 பிப்ரவரி 2015 அன்று முதல் டெட் நிகழ்வை ஏற்பாடு செய்தார். நவம்பர் 2015 இல் நியூயார்க்கில் நடந்த டெட் இளைஞர் மாநாட்டில், "நீங்கள் இப்போது என்னவாக இருக்க விரும்புகிறீர்கள்" என்ற தலைப்பில் ஓர் உரையை நிகழ்த்தினார். அப்போது அவருக்கு வயது பத்து.அதுவரை அந்த மாநாட்டில் பேசிய இளம் வயது இந்தியர் எனும் சாதனை படைத்தார்.
# இசிதா கத்யல்

## படைப்புகள்

-
# கிருன்னிசா ஏ.

**கிருன்னிசா ஏ.** (Khyrunnisa A.) இந்திய சிறுவர் புனைகதை இலக்கிய எழுத்தாளர், பேச்சாளர், கல்வியாளர் மற்றும் கட்டுரையாளர் ஆவார். பட்டர்ஃபிங்கர்ஸ்' என்ற வரைகதை கதாப் பாத்திரத்தை உருவாக்கியவர். இந்த பாத்திரம் முதலில் இந்திய குழந்தைகள் இதழான *டிங்கிளில் வெளிவந்தது*  
பெரியவர்களுக்கான இவரது முதல் புத்தகம் 31 ஜூலை 2019 அன்று வெளிவந்தது. *டன்க் இன் சீக்:தெ ஃபன்னி சைட் ஆஃப் லைஃப்* என்ற தலைப்பில், நவீன நகர்ப்புற பெண்ணின் அனுபவங்களை நகைச்சுவையாக எடுத்துக் காட்டும்ம் இந்தப் புத்தகம் வெஸ்ட்லேண்ட் பதிப்பகத்தால் வெளியிடப்பட்டுள்ளது.  
*ஸ்காலஸ்டிக் பதிப்பகம் வெளியிட்ட தி லிசார்ட் ஆஃப் ஓஸ் மற்றும் பிற கதைகள்* என்ற தலைப்பில் இளம் வாசகர்களுக்கான விலங்குக் கதைகள் புத்தகங்கள் ஒரே நேரத்தில் வெளிவந்தன.
# கிருன்னிசா ஏ.

## தனிப்பட்ட வாழ்க்கை

கிருன்னிசாவின் பெற்றோர்களான ஏ.ஆர். பிஜ்லி மற்றும் ஆயிஷா பிஜ்லி ஆகியோர் திருவனந்தபுரத்தில் குடியேறினர்.
# கிருன்னிசா ஏ.

## கல்வி

கிருன்னிசா தனது பள்ளிப் படிப்பை ஹோலி ஏஞ்சல்ஸ் கான்வென்ட் திருவனந்தபுரத்திலும், ஆல் செயிண்ட்ஸ் கல்லூரியில் இளங்கலையும் திருவனந்தபுரம் , கேரள பல்கலைக்கழகத்தில் முதுகலை பட்டப்படிப்பு மற்றும் எம் பில் பட்டங்களைப் பயின்றார்.கேரள பல்கலைக் கழக அளவில் ஆங்கில இளங்கலைப் பட்டத்தில் மூன்றாவது இடம் பிடித்தார்.
# கிருன்னிசா ஏ.

## நூலியல்

### குழந்தைகள் புத்தகங்கள்

#### *பட்டாம்பூச்சிகள்*

- *அஃப்கோர்ஸ் இட்ஸ் பட்டர்ஃபிங்கர்ஸ்!* (2018)
- *ரன், இட்ச் பட்டர்பிங்கர்ஸ் அகைன் !* (2017)
- *தெ மிஸ் அட்வன்சர்ஸ் அகைன்* (2016)
- *கிளீன் பவுல்ட் , பட்டர் பின்கர்ஸ்!*(2015)
- *கோல், பட்டர்ஃபிங்கர்ஸ்!* (2012)
# மிச்செல் பைபர்

**மிச்செல் பைபர்** (பிறப்பு:ஏப்ரல் 29, 1958) என்பவர் அமெரிக்க நாட்டு நடிகை மற்றும் தயாரிப்பாளர் ஆவார். பல வகையான சிறந்த திரைப்படங்களை தேர்ந்தெடுத்து நல்ல கதாபாத்திரங்களில் நடித்ததன் மூலம் மிகவும் அறியப்பட்ட இவர்
தனது பல்துறை நடிப்புகளுக்கு தொடர்ந்து பாராட்டுக்களைப் பெற்றுள்ளார். 1980 கள் மற்றும் 1990 களின் மிகச் சிறந்த நடிகைகளில் ஒருவரான இவர் கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் வென்றுள்ளார், அத்துடன் மூன்று அகாதமி விருதுகள் மற்றும் ஒரு பிரைம் டைம் எம்மி விருதுக்கான பரிந்துரைகளை பெற்றுள்ளார்.  
இவர் 1978 ஆம் ஆண்டு நடிப்புத்துறைக்கு அறிமுகமானார். ஆரம்ப காலத்தில் தொலைகாட்சித் துறையில் சிறிய பாத்திரத்தில் நடித்து வந்த இவர் 1982 ஆம் ஆண்டு 'கிரீஸ் 2' என்ற இசைத் திரைப்படத்தில் தனது முதல் முன்னணி பாத்திரத்தை பெற்று நடித்தார். அதை தொடர்ந்து போன்ற பல வெற்றித் திரைப்படங்களில் நடித்துள்ளார். அதை தொடர்ந்து ஸ்கார்பேஸ் (1983), டான்கேரோஸ் லிஜசோன்ஸ் (1988) போன்ற பல வெற்றித் திரைப்படங்களில் நடித்துள்ளார்.  
1992 ஆம் ஆண்டு 'பேட்மேன் ரிட்டன்ஸ்' என்ற மீநாயகன் திரைப்படத்தில் கேட்வுமன் என்ற கதாபாத்திரத்தில் நடித்துள்ளார். அதை தொடர்ந்து 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் ஜேனட் வான் டைன் என்ற கதாபாத்திரத்தில் நடித்துள்ளார்.
# உமா கிருஷ்ணசாமி

**உமா கிருஷ்ணசாமி** (Uma Krishnaswami) குழந்தைகளுக்கான பட புத்தகங்கள் மற்றும் புதினங்களை எழுதிய எழுத்தாளர் ஆவார். இவர் "சர்வதேச மற்றும் பன்முக கலாச்சாரங்களைக் கொண்ட இளம் வயது புனைகதை மற்றும் சிறுவர் இலக்கியங்களை விரிவாக்குவதில் குறிப்பிடத் தகுந்த நபராகக் கருதப்படுகிறார்."
# உமா கிருஷ்ணசாமி

## வாழ்க்கை

உமா கிருஷ்ணசாமி 1956 இல் இந்தியாவின் புதுதில்லியில் பிறந்தார். இவர் அரசியல் அறிவியலில் பட்டமும், இந்தியாவின் தில்லி பல்கலைக்கழகத்தில் சமூகப் பணியில் முதுகலைப் பட்டமும் பெற்றார். 1979 ஆம் ஆண்டில், இவரும் இவரது கணவரும் அமெரிக்காவிற்கு குடிபெயர்ந்தனர், அங்கு இவர் பட்டதாரி பட்டம் பெற்றார்.
# உமா கிருஷ்ணசாமி

## விருதுகள்

- 1997 சயின்டிஃபிக் அமெரிக்கன்
- 2013 குறுக்கெழுத்து புத்தக விருது (குழந்தைகள் இலக்கியம்)
- 2011 ஆசிய புத்தக விருது (*புக் அன்கிள் அண்ட் மி)*
- 2017-2018 ஆசிய / பசிபிக் அமெரிக்க விருது
# உமா கிருஷ்ணசாமி

## நூலியல்

### நாவல்கள்

- *ஸ்டெப் அப் டூ தெ பிளேட், மரியா சிங் (2017)*
- *தெ கிராண்ட் பிளான் டூ ஃபிக்ஸ் எவ்ரிதிங் (2011)\*
- *நேமிங் மாயா (2004)*
# லாரன்ஸ் பிஷ்பர்ன்

**லாரன்ஸ் ஜான் பிஷ்பர்ன் III** (பிறப்பு:சூலை 30, 1961) என்பவர் அமெரிக்க நாட்டு நடிகர், தயாரிப்பாளர், நாடக ஆசிரியர், திரைக்கதை எழுத்தாளர் மற்றும் திரைப்பட இயக்குநர் ஆவார்.  
இவர் பாய்ஸ் என் தி ஹூட் (1991), தி மேட்ரிக்ஸ் (1999) போன்ற பல திரைப்படங்களில் நடித்ததன் மூலம் அறியப்படும் நடிகர் ஆனார். 1993 ஆம் ஆண்டு வாட்ஸ் லவ் கோட் டு வித் இட் என்ற திரைப்படத்தில் நடித்ததற்காக சிறந்த நடிகருக்கான அகாதமி விருதுகுக்கு பரிந்துரை செய்யப்பட்டார். அதை தொடர்ந்து சூப்பர் மேன் (2013), பேட்மேன் எதிர் சூப்பர்மேன்: டான் ஆஃப் ஜஸ்டிஸ் (2016) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் (2018) போன்ற பல திரைப்படங்க்ளில் நடித்துள்ளார்.
# கமலா லட்சுமண்

**கமலா லட்சுமண்** (Kamala Laxman) இந்திய சிறுவர் இலக்கிய எழுத்தாளர் ஆவார். இவர் ஓவியர்ஆர்.கே.லட்சுமணின் மனைவி. கமலா 2015 இல் தனது 90ஆம் வயதில் இறந்தார். இவரது மகன் சீனிவாஸ், ஓய்வுபெற்ற பத்திரிகையாளர் ஆவார்.
# கமலா லட்சுமண்

## ஆரம்பகால வாழ்க்கை மற்றும் தொழில்

கமலா சென்னையில் பிறந்து செயின்ட் தாமஸ் *கான்வென்ட்டில்* படித்தார், பின்னர் தில்லியின் இந்திரபிரஸ்தா மகளிர் கல்லூரியில் பட்டம் பெற்றார். மும்பையில் உள்ள *சர் ஜே.ஜே ஸ்கூல் ஆஃப் ஆர்ட்டிலிருந்து* உள்ளக அலங்காரப் பிரிவில் பட்டம் பெற்றார்.  
இவரது திறமையை உணர்ந்து, *இந்தியா புக் ஹவுஸ்* கமலாவை 1970 களில் குழந்தைகள் புத்தகங்களை எழுத நியமனம் செய்தது. இவரது குறிப்பிடத்தக்க படைப்புகளில் *தி தமா ஸ்டோரீஸ்*, *தெனாலி & அதர் ஸ்டோரிஸ்* மற்றும் *தமா அண்ட் ஹிச் மிஸிங் மதர் ஆகியவை அடங்கும்* . இவரது கதைகள் தூர்தர்ஷனில் ஒளிபரப்பானது.
# கமலா லட்சுமண்

## தனிப்பட்ட வாழ்க்கை

ஓவியர் ஆர்.கே.லட்சுமனை இவர் திருமணம் செய்து கொண்டார் . கமலா 1965 ஆம் ஆண்டில் மும்பையில் *தனது தாயால் நிறுவப்பட்ட மகாலட்சுமி பெண்கள்* சங்கத்தின் வாழ்நாள் தலைவராக இருந்தார்.
# மனோகர் சிங்

**மனோகர் சிங்** (Manohar Singh) (12 ஏப்ரல் 1938 - 14 நவம்பர் 2002) பாலிவுட் திரைப்படங்களில் புகழ்பெற்ற நாடக நடிகரும், இயக்குநரும், குணசித்திர நடிகரும் ஆவார் . *பார்ட்டி* (1984) மற்றும் *டாடி* (1989) போன்ற படங்களில் நடித்ததற்காக இவர் மிகவும் பிரபலமானவர். நாடகத்திலிருந்து தனது நடிப்பு வாழ்க்கையைத் தொடங்கிய இவர், நாடக இயக்குநராகவும், பின்னர் திரையுலகுக்கு மாறுவதற்கு முன்பு 1976 முதல் 1988 வரை தேசிய நாடகப் பள்ளியின் தலைவராகவும் இருந்தார். ஒரு நாடக நடிகராக இப்ராஹிம் அல்காசி இயக்கிய *துக்ளக்* என்ற நாடகத்தில் இவரது சிறந்த நடிப்பு இருந்தன. மேலும், *நிசார்*, அமல் அல்லானா எழுதிய *ஹிம்மத் மாய்* மற்றும் *பேகம் பார்வ்* போன்ற நாடகங்களிலும் நடித்திருந்தார்.  
ஆண்டுதோறும் ஸ்ரீராம் பாரதிய கலா மைய தயாரிப்பான "ராம்" என்ற நாடகத்தில் குரல் கொடுக்கிறார். இவரது குரலில் வர்ணனையை பார்வையாளர்கள் கேட்க முடியும். இது கதைக்கு கட்டமைப்பையும் தொடர்ச்சியையும் வழங்குகிறது.
# மனோகர் சிங்

## சுயசரிதை

இமாச்சலப் பிரதேசத்தில் சிம்லாக்கு அருகிலுள்ள குவாரா என்ற மிகச் சிறிய கிராமத்தில் 1938இல் பிறந்த மனோகர் சிங் தனது முதல் பணியை மாநில அரசு நடத்தும் நாடகப் பிரிவில் பெற்றார். அவர் 1971 இல் தேசிய நாடகப் பள்ளியில் பட்டம் பெற்றார். விரைவில் நிறுவனத்தின் நாடகங்களை இயக்கத் தொடங்கினார். 1971இல் *கட் கி ஆவாஸ்* என்ற நாடகத்தை இயக்கினார். நிறுவனத்தின் இரண்டாவது தலைவரானார். மேலும் 1988 வரை அப்பதவியில் இருந்தார். இவருக்கு 1982இல் சங்கீத நாடக அகாதமி விருது வழங்கப்பட்டது. நீனா குப்தாவின் *டார்ட்* மற்றும் *பால் சின்* உட்பட பல வெற்றிகரமான தொலைக்காட்சித் தொடர்களில் தோன்றினார்.
# மனோகர் சிங்

## விருது

இவருக்கு 1982ஆம் ஆண்டு நடிப்புக்காக (இந்தி நாடகம்) சங்கீத நாடக அகாதமி விருது வழங்கப்பட்டது. 2003ஆம் ஆண்டில், இவரது பணிகள் குறித்த புகைப்படக் கண்காட்சியினை தில்லியின் கலைக் கூடம் ஏற்பாடு செய்தது. இந்தக் கண்காட்சி இவரது முதல் நாடகமான *தி காகசியன் சாக் சர்க்கிள்* (1968) தொடங்கி, *துக்ளக்*, *கிங் லியர்*, ''ஹிம்மத் மாய், தி திரிபென்னி ஓபரா போன்ற தேசிய நாடகப் பள்ளியின் நாடகங்களில் இவரது பயணத்தை விவரித்தது.
# மனோகர் சிங்

## இறப்பு

இவர் நுரையீரல் புற்றுநோயால் பாதிக்கப்பட்டு 2002 நவம்பர் 14 அன்று புதுதில்லியில் இறந்தார்.
# மனோகர் சிங்

## மரபு

2003 ஆம் ஆண்டில், தேசிய நாடகப் பள்ளி இவரது நினைவாக மனோகர் சிங் ஸ்மிருதி புரஸ்கார் என்ற தலைப்பில் ஒரு விருதை பள்ளியின் இளம் பட்டதாரிக்கு (50 வயது வரை) வழங்கியது.
# ஹர்பால் திவானா

**ஹர்பால் சிங் திவானா** (Harpal Singh Tiwana) (8 ஆகத்து 1935 - 19 மே 2002) இவர் ஒரு இந்திய நாடக ஆசிரியரும், திரைப்பட மற்றும் நாடக இயக்குநரும் ஆவார். இவர் பஞ்சாபி மொழி நாடகங்களுக்கும் திரைப்படங்களுக்கும் பெயர் பெற்றவர்.
# ஹர்பால் திவானா

## தொழில்

*லாங் டா லிஷ்கரா* மற்றும் *திவா பேல் சாரி ராத்* ஆகிய திரைப்பட தயாரிப்பில் இவர் மேற்கொண்ட இரண்டு முயற்சிகள் பஞ்சாபித் திரைப்படத்துறையின் அடையாளங்களாக அமைந்தன. இவர் இரண்டு தொலைக்காட்சி தயாரிப்புகளையும் இயக்கியுள்ளார் - *சஞ்சி தீவர்*, மகாராஜா ரஞ்சித் சிங் குறித்த முடிக்கப்படாத திட்டம் ஆகியவை.  
இவரது பிரபலமான நாடகங்களில் *சிர்ஹிந்த் தி தீவார்* என்பதும் அடங்கும். உள்ளூர் கலைஞர்களை ஊக்குவிப்பதற்காக இவர் தனது மனைவியுடன் பாட்டியாலாவில் *பஞ்சாப் கலா மஞ்ச்* என்பதை நிறுவினார். இவரும் இவரது மனைவி நீனா ஆகிய இருவரும் தேசிய நாடகப் பள்ளியில் பட்டம் பெற்றவர்கள். இவரது மனைவி, இவரது மகன் மன்பால் திவானா ஆகியோரும் பஞ்சாபில் நாடகங்களை விளம்பரப்படுத்துவதில் முக்கியப் பங்கு வகிக்கின்றனர். இவருக்கு லூனா திவானா என்ற மகளும் உள்ளார்.
# ஹர்பால் திவானா

## இறப்பு

மே 19, 2002 அன்று இமாச்சல பிரதேசத்தின் பாலம்பூர் அருகே சாலை விபத்தில் இறந்தார். பாட்டியாலாவில் உள்ள பதுங்கர் தகன மைதானத்தில் தகனம் செய்யப்பட்டார். இவரது மரணத்திற்குப் பிறகு அவரது நினைவாக *ஹர்பால் திவானா* அறக்கட்டளை அமைக்கப்பட்டது*.*
# ஓம் சிவ்புரி

**ஓம் சிவ்புரி** (Om Shivpuri) (14 சூலை 1936 - 15 அக்டோபர் 1990) இந்திய நாடக நடிகரும், இயக்குநரும், இந்தித் திரைப்படங்களில் குணசித்திர நடிகராகவும் இருந்தார்.  
புது தில்லி தேசிய நாடகப் பள்ளியின் முன்னாள் மாணவரான இவர் அதன் நாடக நிறுவனத்தின் (1964) முதல் தலைவராகவும் அதன் நடிகர்களில் ஒருவராகவும் இருந்தார். பின்னர் இவர் முக்கியமான நாடகக் குழுவான "திஷந்தர்" என்பதை புதுதில்லியில் நிறுவினார் .
# ஓம் சிவ்புரி

## ஆரம்ப கால வாழ்க்கை

பஞ்சாப் மாநிலத்தின் பட்டியாலாவில் பிறந்த இவர், ஜலந்தர் வானொலி நிலையத்தில் பணியில் சேர்ந்து தனது வாழ்க்கையைத் தொடங்கினார். பின்னர் இவரது மனைவியான சுதா சிவ்புரி அந்த நேரத்தில் அங்கு பணியாற்றி வந்தார்.  
பின்னர், இவர்கள் புது தில்லியின் தேசிய நாடகப் பள்ளியில் சேர்ந்தனர். மேலும், இப்ராஹிம் அல்காசியின் கீழ் பயிற்சி பெற்றனர். 1963இல் பட்டம் பெற்ற பிறகு, இவர்கள் தேசிய நாடகப் பள்ளியில் புதிதாக உருவாக்கப்பட்ட, நாடக நிறுவனத்தில் நடிகர்களாக சேர்ந்தனர். இவர் அந்நிறுவனத்தின் முதல் தலைவராகவும் 1976 வரை இருந்தார். மனோகர் சிங் இவருக்குப் பின் அப்பதவிக்கு வந்தார்.  
இவர்கள் இருவரும் 1968இல் திருமணம் செய்துகொண்டு "திஷந்தர்" என்ற தங்களது சொந்த நாடகக் குழுவைத் தொடங்கினர். இது தில்லியின் சகாப்தத்தின் முக்கியமான நாடகக் குழுக்களில் ஒன்றாக மாறியது. இவர்கள் த்ங்களது நிறுவனத்தின் மூலம் இந்தி நாடகமான *ஆதே ஆதுரே* ; *காமோஷ்!* *அதாலத் ஜாரி ஹை* , விஜய் டெண்டுல்கரின் *சந்ததா* என்ற மராத்தி நாடகத்தின் இந்தி பதிப்பான *சந்ததா! கோர்ட் சாலு ஆஹே* (தனது மனைவி சுதா சிவ்புரி முக்கியக் கதாபாத்திரத்தில் நடித்திருந்தார்), இவர்களின் சொந்தத் தயாரிப்பில், கிரீஷ் கர்னாட்டின் வரலாற்று நாடகமான *துக்ளக்* போன்ற நாடகங்களை இவர் இயக்கினார். *துக்ளக்* நாடகம் தில்லியின் தல்கோத்தரா தோட்ட அரங்கில் நிகழ்த்தப்பட்டது.
# ஓம் சிவ்புரி

## படங்கள்

இவர், 1971ஆம் ஆண்டில் மணி கவுலின் *ஆஷாத் கா ஏக் தின்* என்ற படத்துடன் தனது திரைப்பட வாழ்க்கையைத் தொடங்கினார். பின்னர், குல்சாரின் இயக்கத்தில் 1972ஆம் ஆண்டில் வெளிவந்த *கோசிஷ்* படத்திலும் நடித்திருந்தார்.  
இவர் 1974 இல் மும்பைக்கு மாறினார். சுமார் இரண்டு தசாப்தங்களாக நீடித்த ஒரு வாழ்க்கையில், 175க்கும் மேற்பட்ட இந்தித் திரைப்படங்களில் எதிர் நாயகனுக்கு துணை நடிகராக பல்வேறு மாறுபட்ட பாத்திரங்களில் நடித்தார்.
# ஓம் சிவ்புரி

## சொந்த வாழ்க்கை

இவரது மனைவி சுதா சிவ்பூரியும் ஒரு பிரபல தொலைக்காட்சி நடிகையாக இருந்தார், மேலும் *கியுங்கி சாஸ் பி கபி பாஹு தி* என்ற தொலைக்காட்சித் தொடரில் 'பா' என்ற பாத்திரத்தில் நடித்து மிகவும் பிரபலமானார்.
இந்தி திரைப்பட நடிகையான ரிது சிவ்புரி இவர்களது மகளாவார். மேலும், வினீத் என்ற மகனும் இருக்கிறார்.
# ஓம் சிவ்புரி

## இறப்பு

ஓம் சிவபுரி 1990இல் மாரடைப்பால் இறந்தார். இவரது மரணத்திற்குப் பிறகு இவரது பல படங்கள் வெளியிடப்பட்டன.
# ஓம் சிவ்புரி

## மரபு

ஓம் சிவ்புரியின் நினைவாக ராஜஸ்தான் சங்கீத நாடக அகாதமி ஒவ்வொரு ஆண்டும் ஒரு நாடக விழாவை ஏற்பாடு செய்கிறது. ஓம் சிவ்புரி நினைவு நாடக விழா ஐந்து நாள் திருவிழாவாக நிகழ்த்தப்படுகிறது. இது அக்டோபர் 16 அன்று தொடங்கப்படுகிறது (ஓம் சிவ்புரியின் மரண ஆண்டு).
# சுதா சிவ்புரி

**சுதா சிவ்புரி** (Sudha Shivpuri) (14 சூலை 1937 - 20 மே 2015) ஓர் இந்திய நடிகையான இவர், *கியுங்கி சாஸ் பி கபி பாஹு தி* (2000–2008) என்ற இந்தித் தொலைக்காட்சித் தொடரில் "பா" என்ற பாத்திரத்தில் நடித்து மிகவும் பிரபலமானவர்.
# சுதா சிவ்புரி

## ஆரம்பகால வாழ்க்கையும் தொழிலும்

ராஜஸ்தானில் வளர்ந்த சுதா சிவ்புரி பள்ளியில் எட்டாம் வகுப்பில் இருந்தபோதே தனது நடிப்பு வாழ்க்கையைத் தொடங்கினார். இவர், 1963ஆம் ஆண்டில் தேசிய நாடகப் பள்ளியில் முன்னாள் மாணவர் ஆவார். அங்கே மாணவராகச் சேர்ந்த ஓம் சிவ்புரியை 1968இல் திருமணம் செய்து கொண்டார். பின்னர், தில்லி நாடகங்களில் தொடர்ந்து பணியாற்றினர். இவர் தனது கண்வருடன் சேர்ந்து முக்கியமான நாடகக் குழுவான "திஷந்தர்" என்பதை புதுதில்லியில் நிறுவினார். இந்நிறுவனம் *ஆதே ஆதுரே*, *துக்ளக்*, விஜய் டெண்டுல்கரின் *காமோஷ்* உட்பட பல முக்கியமான சமகால நாடகங்களை உருவாக்கியது. *அதாலத் ஜாரி ஹை* என்ற நாடகத்தில் இவர் முக்கியக் கதாபாத்திரத்தில் நடித்திருந்தார். இந்த நாடங்கள் அனைத்தையும் இவரது கணவர் ஓம் சிவ்புரி இயக்கியிருந்தார்.
# சுதா சிவ்புரி

## திரைப்படங்கள்

1974 ஆம் ஆண்டில், தனது கணவர் பாலிவுட் படங்களில் நடிக்க சில வாய்ப்புகளை பெற்றதால் இவரும் அவருடன் மும்பைக்கு மாறினார்.  
1977 ஆம் ஆண்டில் பாசு சாட்டர்ஜியின் *சுவாமி* என்ற திரைப்படத்தில் அறிமுகமான இவர், *இன்சாஃப் கா தாராசு*, *ஹமாரி பாஹு அல்கா*, "ஹம் தோனோ (1985)", *சவான் கோ அனே டோ*, *சன் மேரி லைலா*, *தி பர்னிங் ரயில்*, *விதாதா* மற்றும் *மாயா மெம்சாப்* (1993) போன்ற ஒரு சில படங்களில் நடித்தார். 2003 ஆம் ஆண்டில் அமிரிதா பிரீதமின் புகழ்பெற்ற "பார்ட்டீசியன்" என்ற புதினத்தை அடிப்படையாகக் கொண்ட *பிஞ்சர்* என்ற இந்தித் திரைப்படத்தில் நடித்தார்.
# சுதா சிவ்புரி

## நாடகத் தொடர்

அதன்பிறகு இவர் படங்களில் இருந்து ஓய்வு எடுத்துக்கொண்டு தொலைக்காட்சிக்கு மாறினார். அங்கு இவர் *ஆ பெயில் முஜே மார்*, *ரஜ்னி* (1985) போன்ற சில நாடகத் தொடர்களில் நடித்தார்.  
1990 இல் தனது கணவர் இறந்த பிறகு, இவர் மீண்டும் நடிக்கத் தொடங்கினார். *மிஸ்ஸிங்*, *ரிஷ்தே*, *சர்ஹாதீன்* , *பந்தன்* உள்ளிட்ட பல தொலைக்காட்சி நாடகங்களில் நடித்தார். தொலைக்காட்சியில் இவரது பெரிய வெற்றி 2000ஆம் ஆண்டில், *கியுங்கி சாஸ் பி கபி பாஹு தி* என்ற தொடரில் வயதான மாமியாரான 'பா' வேடத்தில் நடிக்கும் போது வந்தது.  
ஷீஷே கா கர், வக் கா தரியா, தமன், சந்தோஷி மா, யே கர், கசம் சே, கிஸ் தேஷ் மே ஹை மேரா தில் போன்ற பல தொலைக்காட்சித் தொடர்களிலும் இவர் நடித்துள்ளார். இந்த அனைத்துத் தொடர்களையும்விட, இவரது 'பா' பாத்திரம் மிகவும் பிரபலமானது. மேலும், இவர் பொதுவெளியில் 'பா' என்ற புதிய அடையாளத்தைப் பெற்றார்.
# சுதா சிவ்புரி

## விருது

நாடகங்களில் இவர் ஆற்றிய பணிக்காக 2009 ஆம் ஆண்டில் இந்தியாவின் தேசிய இசை, நடனம் மற்றும் நாடக நிறுவனமான சங்கீத நாடக அகாதமி இவருக்கு சங்கீத நாடக அகாதமி விருது வழங்கியது.
# சுதா சிவ்புரி

## சொந்த வாழ்க்கை

சுதா சிவ்பூரிக்கு இந்தித் திரைப்பட நடிகையான ரிது சிவ்புரி என்ற ஒரு மகளும், வினீத் சிவ்புரி என்ற ஒரு மகனும் உள்ளனர்.
# சுதா சிவ்புரி

## இறப்பு

2014 ஆம் ஆண்டில் இவருக்கு இதய அடைப்பு ஏற்பட்டது, சில காலம் உடல்நலமில்லாமல் இருந்த இவர் 20 மே 2015 அன்று மும்பையில் பல உறுப்பு செயலிழப்பால் இறந்தார்.
# சுதா சிவ்புரி

## விருது

- 2009 இல், இவருக்கு சங்கீத நாடக அகாதமி விருது வழங்கப்பட்டது.
# கூத்தக்குடி எஸ். சண்முகம்

**கூத்தக்குடி ச. சண்முகம்**, இந்தியப் பொதுவுடமைக் கட்சியின் தமிழகத் தலைவர்களில் ஒருவர். இவர் 1977 தமிழ்நாடு சட்டமன்ற தேர்தலில் திருப்பத்தூர், சிவகங்கை சட்டமன்றத் தொகுதியில் போட்டியிட்டு வென்றவர். பின்னர் இவர் லெனின் பொதுவுடமைக் கட்சியினை நிறுவினார். வயது மூப்பால் இவர் தமது 92 வயதில் காரைக்குடியில் 15 மார்ச் 2015இல் காலமானார்.
# குடிமல்லம் லிங்கம்

**குடிமல்லம் லிங்கம்** (**Gudimallam Lingam**) இந்தியாவின் ஆந்திரப் பிர்தேச மாநிலத்தின் சித்தூர் மாவட்டத்தில் உள்ள ஏர்ப்பேடு மண்டலத்தின் 34 கிராமங்களில் ஒன்றான குடிமல்லம் எனும் கிராமத்தில் உள்ளது. குடிமல்லம் லிங்க விக்கிரகத்தின் காலம் கிமு 3ஆம் நூற்றாண்டிற்கும், கிபி 4ஆம் நூற்றாண்டிற்கும் இடைப்பட்டது ஆகும். இந்த லிங்கம் சிலை குடிமல்லம் கிராமத்தின் பாழடைந்த பரசுராமர் கோயிலிலிருந்து கண்டுபிடிக்கப்பட்டது.  
சிலையில் இருக்கும் சிவனின் ஆடை முறை, ரிக் வேத காலத்துக்கு முற்பட்டது என வரலாற்று ஆசிரியர்கள் கூறுகிறார்கள். இந்த சிவன் சிலை, சிந்து சமவெளி நாகரிகத்தை பிரதிபலிப்பதாக இருக்கிறது என இக்கோயிலின் முதன்மைச் செயல் அதிகாரி கே ராமச்சந்திர ரெட்டி கூறுகிறார்.
# குடிமல்லம் லிங்கம்

## லிங்கத்தின் அமைப்பு

கருங்கல்லால் செய்யப்பட்ட லிங்கம் சிலையின் நடுவில் நின்ற நிலையில் சிவன் உருவம் திறந்த மேனியுடன் வடிக்கப்பட்டுள்ளது. குட்டை வடிவ இயக்கனின் தோள்பட்டைகளில் கால்களை வைத்து நின்ற நிலையில் சிவபெருமான் உருவம் வடிக்கப்பட்டுள்ளது. சிவபெருமானின் தலையில் தலைப்பாகையும், காதில் குண்டலங்களும், தோள்பட்டையிலும், இடுப்பிலும் நகையணிகள் அணிந்த நிலையில் உள்ளது.
# கல்வியில் பாகுபாடு

கல்வியில் பாகுபாடு என்பது கல்விக்கான உரிமையை ஒரு குறிப்பிட்ட குழுவைச் சேர்ந்தவர்களுக்கு பாகுபாடு காட்டுவதாகும். இது மனித உரிமை மீறலாகக் கருதப்படுகிறது. கல்வியில் பாகுபாடு இனவியம், தேசியவினம், வயது, பாலினம், இனம், பொருளாதார நிலை, இயலாமை, மதம் ஆகியவற்றின் அடிப்படையில் இருக்கலாம்.  
கல்வியில் பாகுபாடு காண்பதற்கு எதிரான யூனெஸ்கோவின் உச்சி மாநாடு 1960 டிசம்பர் 14 அன்று நடைபெற்றது. இம்மாநாடு போர், இனப் பிரிவினை அடிப்படையில் கல்வி மறுப்பதற்கு எதிராகப் போராடுவதை நோக்கமாகக் கொண்டுள்ளது. டிசம்பர் 2020 நிலவரப்படி, 106 நாடுகள் இம்மாநாட்டின் உறுப்பினர்களாக இருந்தன.
# கல்வியில் பாகுபாடு

## வெவ்வேறு நாடுகளில் கல்வி பாகுபாடு

### ஆஸ்திரேலியா

பல பகுதிகளில் ஆஸ்திரேலியப் பழங்குடிகளுக்கு எதிரான இன பாகுபாட்டின் அடிப்படையில் கல்வி உட்பட உரிமைகள் மறுக்கப்படும் வரலாற்றை ஆஸ்திரேலியா கொண்டுள்ளது. 1966 இல், ஆஸ்திரேலியா கல்வியில் பாகுபாடு காண்பதற்கு எதிரான ஒப்பந்தத்தில் கையெழுத்திட்டது. ஒவ்வொரு மாநிலத்திலும் இப்போது இத்தகைய பாகுபாட்டைத் தடுக்கும் விரிவான பாகுபாடு எதிர்ப்புச் சட்டங்கள் உள்ளன. 1992 இல், ஆஸ்திரேலியா குறைபாடுகள் உள்ள மாணவர்களுக்கு எதிரான பாகுபாட்டைச் சட்டவிரோதமாக்குவதற்காக மாற்றுத்திறனாளிகள் பாகுபாடு சட்டம் 1992 (Cwth) ஐ இயற்றியது.
# கல்வியில் பாகுபாடு

## வெவ்வேறு நாடுகளில் கல்வி பாகுபாடு

### சீனா

சீனாவில் அனைத்து மக்களுக்கும் ஒன்பது ஆண்டுகள் கட்டாயக் கல்விக்கு உரிமை உண்டு. எனினும் அடிப்படை கல்வியில் மாற்றுத்திறனாளிகள் உட்பட சிறுபான்மையினர் மீது பாகுபாடு காட்டப்படுவதாகக் காட்டும் தகவல்கள் உள்ளன. 2013 மனித உரிமைகள் கண்காணிப்பு அறிக்கையில் பிரதிபலிக்கும் இத்தகைய பாகுபாடுகளுக்கு ஒரு எடுத்துக்காட்டு, கவனக்குறைவு / ஹைபராக்டிவிட்டி கோளாறு (ஏ.டி.எச்.டி) மற்றும் அறிவார்ந்த ஊனமுற்ற குழந்தைகள், அவர்களின் குறைபாடுகள் காரணமாக அருகிலுள்ள பள்ளிகளில் சேர மறுக்கப்பட்டவர்கள். ஊனமுற்ற குழந்தைகளுக்கு அடிப்படை கல்விக்கு ஒரு இடத்தைக் கண்டுபிடிப்பதற்காக அவர்களின் பெற்றோர் வீட்டிலிருந்து நீண்ட தூரம் பயணிக்க வேண்டியிருந்தது.
உயர்கல்வி நுழைவுத் தேர்வில் பிராந்திய பாகுபாடுக்கு வழிவகுத்த உயர்கல்வி அமைப்பில் கிடைக்கக்கூடிய இடங்களை புவியியல் ரீதியாக ஒதுக்கீடு செய்வதற்கான கொள்கைகளும் உள்ளன. சீனாவில் ஒவ்வொரு நபருக்கும் அவரது / அவள் பிறந்த இடம் தொடர்பாக ஒரு இடம் உண்டு, மேலும் பிற இடங்களைத் தவிர வேறு மாகாணங்கள் / மண்டலங்களுக்கு நகர்த்துவது அல்லது மீள்குடியேற்றப்படுவது அதிகாரிகளிடமிருந்து அனுமதி பெற உட்பட்டது. பிராந்திய பாகுபாட்டிற்கு உட்பட்ட மாணவர்கள், தொடர்புடைய தேர்வுகளில் சிறந்த சாதனை படைத்தவர்கள், ஆனால் அவர்கள் பிறந்த இடம் காரணமாக உயர் பல்கலைக்கழகங்களில் படிக்க மறுக்கப்படுகிறார்கள்.
# கல்வியில் பாகுபாடு

## வெவ்வேறு நாடுகளில் கல்வி பாகுபாடு

### கியூபா

கியூப<nowiki/>ா ஒரு மாறுபட்ட மற்றும் பல கலாச்சார சமுதாயத்தைக் கொண்டுள்ளது, மேலும் பல்வேறு வகையான இன பாகுபாடுகளுக்கு வளரக்கூடிய ஒரு அரங்கம் உள்ளது. கியூப கல்வி முறை இன பாகுபாட்டால் பாதிக்கப்படுவதாக சிலர் நம்புகிறார்கள், குறிப்பாக ஆப்ரோ-கியூபர்களுக்கு எதிராக, but the existence of counterparts who believe otherwise ஆனால் இல்லையெனில் நம்ப முடியாது என்று நம்பும் சகாக்களின் இருப்பு புறக்கணிக்கப்படாது.  
1960 கள் மற்றும் 1970 களில், பாலியல் சிறுபான்மை குழுக்கள் புனர்வாழ்வு முகாம்களில் தங்க தண்டனை விதிக்கப்பட்டபோது, அவர்கள் தானாகவே உயர் கல்விக்கான வாய்ப்பை இழந்து, அரசால் "மறு கல்விக்கு" கட்டுப்பட்டனர். 2010 ஆம் ஆண்டில், பிடல் காஸ்ட்ரோ தனது ஆட்சியின் போது இத்தகைய பாகுபாட்டை ஒப்புக் கொண்டார், அவர் அனுபவித்த "பெரும் அநீதிக்கு" போதுமான கவனம் செலுத்தவில்லை என்று வருத்தப்பட்டார்.
# கல்வியில் பாகுபாடு

## வெவ்வேறு நாடுகளில் கல்வி பாகுபாடு

### ஈரான் இஸ்லாமிய குடியரசு

இஸ்லாமிய புரட்சிக்குப் பின்னர், புதிய அரசாங்கம் நாட்டின் கல்வி முறையின் இஸ்லாமியமயமாக்கலில் கவனம் செலுத்தியது. ருஹொல்லா கோமெய்னி ஒற்றை பாலின பள்ளிகளுக்கு ஆதரவாக இருந்தார் மற்றும் பாத்திமா பின்த் முஹம்மது பிறந்த ஆண்டு விழாவில் தனது உரையில் அதை வெளிப்படுத்தினார், இது விரைவில் நாட்டில் கொள்கையாக மாறியது. அரசியல் பிரமுகர் கூறியதாவது:  
"இந்த நாட்டில் மதத் தலைவர்களுக்கு செல்வாக்கும் சக்தியும் இருப்பதால், அவர்கள் சிறுவர்களுடன் ஒரே பள்ளியில் படிக்க அனுமதிக்க மாட்டார்கள். சிறுவர் பள்ளிகளில் பெண்கள் கற்பிக்க அவர்கள் அனுமதிக்க மாட்டார்கள். பெண்கள் பள்ளிகளில் கற்பிக்க ஆண்களை அனுமதிக்க மாட்டார்கள் அவர்கள் இந்த நாட்டில் ஊழலை அனுமதிக்க மாட்டார்கள். "  
ஈரானின் தற்போதைய அரசியலமைப்பு பிரிவு 4 இல் கூறுகிறது: "அனைத்து சிவில், தண்டனை, நிதி, பொருளாதார, நிர்வாக, கலாச்சார, இராணுவ, அரசியல் மற்றும் பிற சட்டங்கள் மற்றும் ஒழுங்குமுறைகள் இஸ்லாமிய அளவுகோல்களை அடிப்படையாகக் கொண்டிருக்க வேண்டும். இந்த கொள்கை முற்றிலும் மற்றும் பொதுவாக அனைத்து கட்டுரைகளுக்கும் பொருந்தும் அரசியலமைப்பு மற்றும் பிற அனைத்து சட்டங்கள் மற்றும் விதிமுறைகள் "ஆண்ட்ரோசென்ட்ரிஸத்தின் கலாச்சார மற்றும் மத உருவங்களை நாடுகளில் உள்கட்டமைப்பு மற்றும் கொள்கைகள் முழுவதும் காணலாம். உதாரணமாக, இரு பாலினங்களுக்கிடையிலான பள்ளி அளவுகோல்களில் உள்ள வேறுபாட்டின் மூலம் காட்டப்பட்டுள்ளபடி, ஈரான் இன்னும் ‘‘ வீட்டு மற்றும் குழந்தை பராமரிப்பை பெண்களின் முதன்மைப் பொறுப்பாக ’கருதுகிறது. கூடுதலாக, பஹாய் மாணவர்கள் மத அடிப்படையில் ஈரானிய பல்கலைக்கழகங்களிலிருந்து முறையாக வெளியேற்றப்பட்டுள்ளனர்.
# கல்வியில் பாகுபாடு

## தரப்படுத்தலில் ஆசிரியர் சார்பு

பல நாடுகளில், ஆசிரியர்கள் இனம் அல்லது பாலினம் போன்ற வகைகளின் அடிப்படையில் ஒரே மாதிரியான வேலைக்கு மாணவர்களுக்கு வெவ்வேறு தரங்களை முறையாகக் கொடுப்பதாகக் காட்டப்பட்டது. கல்வி தீர்க்கதரிசன ஆய்வின்படி, "மாணவர்களின் உந்துதல் மற்றும் மாணவர் முயற்சி உள்ளிட்ட பெரும்பாலான முக்கிய காரணிகளைக் காட்டிலும் ஆசிரியர் எதிர்பார்ப்புகள் கல்லூரி வெற்றியை முன்னறிவிக்கின்றன". மாணவர் அநாமதேயமாக இருக்கும் இடத்தில் குருட்டுத் தேர்வுகளுடன் மாணவரின் பண்புகளை ஆசிரியர் அறிந்திருக்கும் தேர்வுகளின் முடிவுகளை ஒப்பிடுவதன் மூலம் தர சார்பு கண்டறிய முடியும். எழுதப்பட்ட தேர்வுகளுக்கு, கையெழுத்து நடை இன்னும் மாணவர்களைப் பற்றிய தகவல்களைத் தெரிவிக்கக்கூடும் என்பதால், இந்த முறை சார்புகளை குறைத்து மதிப்பிடக்கூடும். மற்ற ஆய்வுகள் ஒவ்வொரு ஆசிரியரின் தனிப்பட்ட சார்புகளையும் அளவிட, பல ஆண்டுகளாக இருக்கும் கூட்டாளிகளுக்கு அதே முறையைப் பயன்படுத்துகின்றன. மாற்றாக, ஆசிரியரின் தர நிர்ணயத்தை சோதனை ரீதியாக அளவிட முடியும், ஆசிரியர்களுக்கு ஒரு புனையப்பட்ட வேலையை வழங்குவதன் மூலம் மாணவரின் பெயர் மட்டுமே வேறுபடுகிறது.